paragraph_text: Do danas njegov autorski rad u domeni zabavne glazbe broji stotine pjesama koje su otpjevali neki od najpopularnijih izvođača u regiji među kojima su Željko Bebek, Crvena jabuka, Oliver Dragojević, Mišo Kovač, Zlatko Pejaković, Giuliano, Nina Badrić, Severina, Luka Nižetić, Franka Batelić, Albina, Neda Ukraden, Jasmin Stavros, Kemal Monteno, Tedi Spalato, Feminnem, Mate Bulić, Amir Kazić Leo, Hari Mata Hari, Maja Šuput, Antonija Šola, Alka Vuica, Ivan Zak, Begini, Lidija Bačić, Petra Kovačević, Ivo Gamulin – Gianni i mnogi drugi regionalni, te neki inozemni izvođači među kojima su njemački superstar Juergen Drews, švicarka Beatrice Egli, bugarska diva Preslava te talijanka Ana Oxa. Njegova glazbena širina omogućila mu je da ostvari suradnju kao aranžer i glazbeni producent osim s navedenima i s desetcima drugih izvođača različitih glazbenih stilova među kojima su Thompson, Danijela Martinović, Mejaši, Leteći odred, Bosutski bećari, Miroslav Škoro, Matej Meštrović i Sudar Percussion te brojni drugi na ukupno više od dvije tisuće diskografski objavljenih snimaka.